Ερωτήσεις αντικειµενικού τύπου/Ερωτήσεις πολλαπλής επιλογής

Να βάλετε σε κύκλο το γράµµα που αντιστοιχεί στη σωστή απάντηση.

**1. Με τη Συνθήκη των Σεβρών (Ιούλιος 1920)**

α) ανατέθηκε οριστικά η διοίκηση της περιοχής της Σµύρνης στην Ελλάδα

β) αποβιβάστηκε ελληνικός στρατός στη Σµύρνη

γ) περιήλθε υπό Ελληνική διοίκηση προσωρινά η περιοχή της Σµύρνης

δ) ρυθµίστηκαν οριστικά οι εδαφικές σχέσεις Ελλάδας - Τουρκίας

**2. Με την άφιξη των προσφύγων, το έργο της προσωρινής στέγασης ανέλαβε**

α) η Μικτή Επιτροπή Ανταλλαγής

β) το Υπουργείο Περιθάλψεως

γ) το Ταµείο Περιθάλψεως Προσφύγων

δ) η ΕΑΠ (Επιτροπή Αποκατάστασης Προσφύγων)

**3. Η Ελληνοτουρκική Σύµβαση (30-1-1923)**

α) ρύθµιζε την προαιρετική ανταλλαγή των πληθυσµών µεταξύ Ελλάδας και Τουρκίας

β) ικανοποίησε τα συµφέροντα των προσφύγων

γ) ήταν αντίθετη µε τα συµφέροντα των Μεγάλων ∆υνάµεων

δ) ρύθµισε την υποχρεωτική ανταλλαγή των πληθυσµών µεταξύ Ελλάδας και Τουρκίας

**4. Με τη Συνθήκη της Λοζάνης (24 Ιουλίου 1923)**

α) ρυθµίστηκαν οριστικά οι εδαφικές σχέσεις Ελλάδας - Τουρκίας

β) προσαρτήθηκαν τα Δωδεκάνησα στην Ελλάδα

γ) πραγµατώθηκε το όραµα της Μεγάλης Ελλάδας

δ) παραχωρήθηκε η δυτική Θράκη στην Ελλάδα

**5. Ελληνοτουρκική Σύµβαση (30-1-1923): Πλεονεκτήµατα και μειονεκτήματα**. (Να αναφέρετε τους βασικούς όρους της ελληνοτουρκικής Σύµβασης (30-1- 1923). β) Σε ποιους από τους όρους αυτούς αντέδρασαν εντονότερα οι πρόσφυγες; )

**6. Αφού µελετήσετε το παράθεµα 13 του σχολικού βιβλίου (σσ. 153-154) και µε βάση τις γνώσεις σας να παρουσιάσετε τις αντιδράσεις των Ελλήνων προσφύγων για την ανταλλαγή των πληθυσµών και τα επιχειρήµατά τους.**

**7. ΠΗΓΗ**: Άρθρα της Συνθήκης των Σεβρών που αφορούν την «παραχώρηση» της Σµύρνης στους Έλληνες

Στο Γ΄ μέρος, στο Άρθρο 66 καθορίζονται µε εξαντλητική λεπτοµέρεια τα γεωγραφικά όρια της περιοχής της Σµύρνης…

Στο άρθρο 69 διαγραφόταν το προσωρινό της καθεστώς:

«Άρθρον 69. Η πόλις της Σµύρνης και τα εν άρθρω 66 περιγραφόµενα εδάφη παραµένουσιν υπό την οθωµανικήν κυριαρχίαν. Ουχ ήττον η Τουρκία µεταβιβάζει εις την Ελληνικήν Κυβέρνησιν την ενάσκησιν των κυριαρχικών αυτής δικαιωµάτων επί της πόλεως της Σµύρνης και των ειρηµένων εδαφών. Εις ένδειξιν της κυριαρχίας ταύτης, η οθωµανική σηµαία θα είναι διαρκώς υψωµένη επί εξωτερικού τινος φρουρίου της πόλεως, υποδειχθησοµένου υπό των Προεχουσών Συµµάχων ∆υνάµεων».

Εξάλλου η ελληνική κυβέρνηση θα ήταν υπεύθυνη για τη διοίκηση της Σµύρνης (άρθρο 70), θα διατηρούσε τις αναγκαίες στρατιωτικές δυνάµεις για την τήρηση της ασφαλείας και της τάξεως (άρθρο 71), θα ίδρυε τοπικό κοινοβούλιο µε αναλογική αντιπροσώπευση όλων των τµηµάτων του πληθυσµού (άρθρο 72), αναλάµβανε επίσης την υποχρέωση να διατηρήσει το τουρκικό νόµισµα χωρίς να το υποτιµήσει (άρθρο 77) και αναγνώριζε την εξοµοίωση των Οθωµανών υπηκόων κατοίκων της περιοχής µε τους Έλληνες υπηκόους εξασφαλίζοντάς τους διπλωµατική και προξενική προστασία (άρθρο 79).

Τέλος, το άρθρο 83 διέγραφε τη διαδικασία ενδεχόµενης οριστικής προσαρτήσεως της πόλεως και της περιοχής στην Ελλάδα: «Παρελθούσης πενταετίας από της ενάρξεως της ισχύος της παρούσης Συνθήκης, το υπό του άρθρου 72 προβλεπόµενον τοπικόν κοινοβούλιον δύναται, δια ψηφίσµατος κατά πλειονοψηφίαν, να αιτήσηται παρά του Συµβουλίου της Κοινωνίας των Εθνών, όπως η πόλις της Σµύρνης και το εν άρθρω 66 περιγραφόµενον έδαφος περιελθώσιν οριστικώς εις το Βασίλειον της Ελλάδος.

Το Συµβούλιον δύναται να απαιτήση προηγουµένως δηµοψήφισµα κατά τους όρους ους θα υποδείξη. Εν περιπτώσει καθ’ ην η εφαρµογή της προηγουµένης παραγράφου ήθελεν έχει ως αποτέλεσµα την εις το Βασίλειον της Ελλάδος περιέλευσιν της Σµύρνης και του ειρηµένου εδάφους, το κυριαρχικόν δικαίωµα της Τουρκίας, περί ου το άρθρον 69, θα τερµατισθή. Η Τουρκία δηλοί από τούδε ότι παραιτείται, εν τη περιπτώσει ταύτη, υπέρ της Ελλάδος, πάντων των δικαιωµάτων και τίτλων αυτής επί της πόλεως».

Ι.Ε.Ε., τόµ. ΙΕ΄, σσ. 140-141

**Αφού µελετήσετε την παραπάνω πηγή και µε βάση τις γνώσεις σας από το σχολικό βιβλίο (που αναφέρονται στο άρθρο 83) να προσδιορίσετε το καθεστώς της Σµύρνης σύµφωνα µε τη Συνθήκη των Σεβρών.**

**8. Αφού παρατηρήσετε τον Πίνακα 1 του σχολικού σας βιβλίου (σ. 148) να βρείτε τις συνθήκες µε βάση τις οποίες έγινε η ανταλλαγή πληθυσµών και η έλευση προσφύγων στην Ελλάδα.**